PRAPAT สบช่องโควิดระบาด รุกบริการฉีดพ่นฆ่าเชื้อ มั่นใจดันรายได้ปี 64 โตกว่า 900 ลบ.
PRAPAT สบช่องโควิดระบาด รุกบริการฉีดพ่นฆ่าเชื้อ มั่นใจดันรายได้ปี 64 โตกว่า 900 ลบ.
PRAPAT สบช่องโควิดระบาด รุกบริการฉีดพ่นฆ่าเชื้อ มั่นใจดันรายได้ปี 64 โตกว่า 900 ลบ.
13 ม.ค. 2564

นายวีระพงค์ ลือสกุล ประธานเจ้าหน้าที่บริหาร บริษัท พีรพัฒน์ เทคโนโลยี จำกัด (มหาชน) หรือ PRAPAT ผู้ผลิตและจำหน่ายน้ำยาซักรีด น้ำยาทำความสะอาดและฆ่าเชื้อสำหรับภาคอุตสาหกรรม เปิดเผยว่า จากการที่ประเทศไทยเกิดการแพร่ระบาดของเชื้อไวรัสโควิด-19 ระลอกใหม่ ส่งผลทำให้ผู้ประกอบการรวมถึงธุรกิจต่างๆ  ยกระดับมาตรการและแนวทางในการป้องกันการแพร่ระบาดของเชื้อโควิด-19  ด้วยการทำความสะอาดและฆ่าเชื้อที่ถี่มากขึ้นเพื่อความปลอดภัย ในยุคนิวนอร์มอล หลังพบผู้ติดเชื้อในประเทศเพิ่มขึ้นสูงขึ้นอย่างรวดเร็ว
ทั้งนี้จากการยกระดับดังกล่าวของผู้ประกอบการจึงเป็นโอกาสในการเปิดธุรกิจใหม่ที่บริษัทฯ มีความชำนาญการกว่า  30 ปี พร้อมตอกย้ำความเป็นผู้นำ Cleaning Hygiene Solutions แบบครบวงจรรายแรกของไทย คือ “ธุรกิจให้บริการฉีดพ่นฆ่าเชื้อ” ด้วยน้ำยาที่ได้รับใบรับรองการฆ่าเชื้อ สำหรับโรงเรียน, อาคารสำนักงาน, โรงพยาบาล,โรงแรม, โรงงาน, คอนโดมิเนียม บ้านเรือนประชาชน ฯลฯ ด้วยค่าบริการที่จับต้องได้เริ่มต้นที่ 3 บาทต่อตรม.
ล่าสุดบริษัทฯได้จัดโปรโมชั่นพิเศษให้กับลูกค้า ด้วย “แพคเกจโควิด” ประกอบไปด้วย 1.) PACKAGE SELL VIP KLEAR FREE FOGGER &amp; SET PPE 1 SET เมื่อซื้อ Vip  Klear จำนวน 2 ลัง ( 8 แกลลอน) ในราคา 9,900 บาท (จากราคาเต็ม 14,980 บาท)  ฟรี!! Fogger 1 set และ ชุด PPE 1 ชุด มูลค่า 11,999 บาท ทันที โดยลูกค้าสามารถเลือกรุ่น fogger ได้ ซึ่งมีให้เลือกทั้งหมด 2 รุ่น ทั้งนี้มีค่าใช้จ่ายการฉีดพ่นของลูกค้าเมื่อซื้อ PACKAGE นี้ เพียงแค่ 1 บาท ต่อ ตรม. พร้อมรับสิทธิ์แลกซื้อน้ำยา Vip Klear โดยจะได้รับส่วนลด 60% ทันที (เพียงแนบหลักฐานการซื้อ Package เพื่อขอรับสิทธิ์) เริ่มแล้ววันนี้-31 มกราคม 2564 หรือสอบถามข้อมูลติดต่อแผนกศูนย์รวมช่าง โทร  080-777-1351
“บริษัทฯ เชื่อว่าธุรกิจใหม่นี้จะได้รับการตอบรับที่ดีจากกลุ่มผู้ประกอบการธุรกิจต่างๆ  และจะมีส่วนช่วยทำให้บริษัทฯ มีรายได้เพิ่มขึ้นจากธุรกิจบริการดังกล่าว พร้อมผลักดันให้ทั้งปีมีรายได้รวมมากกว่า 900 ล้านบาท แน่นอน” นายวีระพงค์ กล่าว